open-index/open-wikipedia-markdown huggingface dataset:
Carl Rahl

**Carl (Karl) Rahl** (1812 Wien, Itävalta – 1865) oli itävaltalainen taidemaalari. Hänen isänsä oli kuparipiirtäjä Carl Heinrich Rahl (k. 1843). Hän työskenteli syntymäkaupungissaan Wienissä, jossa hän aikanaan merkittävimpänä edusti venetsialaisia mestareita ja Rubensia noudattavaa monumentaalista tyyliä. Hän teki historiallisia ja mytologisia seinämaalauksia, alttaritauluja ja muotokuvia.

## Lähteet

## Aiheesta muualla
Trabrennbahnin metroasema

**Trabrennbahn** on Hampurin metron U1-linjan asema, joka avattiin 30. maaliskuuta 1924. Asemaa käyttää arkisin 8 246 matkustajaa päivässä. Aseman suunnitteli saksalainen arkkitehti Eugen Göbel.

## Historia
Asema rakennettiin vuosina 1912-1914, mutta se avattiin vasta 30. maaliskuuta 1924. Aseman ensimmäisinä liikennöintivuosina se oli käytössä vain silloin kun läheisellä Trabrennbahn Farmsenin kilparadalla järjestettiin ravikilpailuja. Lähistöllä oli vähän asutusta joten asemaa ei tarvittu ensimmäisinä vuosina ravitapahtumia lukuun ottamatta. Jälkimmäistä käyttöä varten asemalle rakennettiin vuonna 1931 kääntöraide, jossa oli neljä sivuraidetta. Asema on ollut säännöllisessä käytössä 1. lokakuuta 1933 lähtien. 

Kääntöraide purettiin vuonna 1971, koska ravikilpailuja oli vähemmän. Trabrennbahn Farmsenin rata suljettiin 1980-luvulla. Asema remontoitiin kokonaan vuonna 2001, ja tuolloin sille lisättiin hissi. Suunnitelmissa oli nimetä asema uudelleen Traberwegiksi, mutta vanha nimi säilytettiin.

## Lähteet
Arne Jones

**Arne Jones** (1914–1976) oli ruotsalainen kuvanveistäjä ja Kuninkaallisen taidekorkeakoulun professori vuosina 1961–1971.
## Teoksia

Arne Jones - Fossil komposition.JPG|*Fossil komposition* (1955, Lund)
Resonans.jpg|*Resonans* (1958, Örebro)
Arne Jones Katedral Hällefors 01.JPG|*Katedral* (Hällefors)

## Lähteet

## Aiheesta muualla
Jesper Langberg

**Jesper Langberg** (20. lokakuuta 1940 Frederiksberg – 29. kesäkuuta 2019 Kööpenhamina) oli tanskalainen näyttelijä. Hän tuli tunnetuksi erityisesti roolistaan Kristen Skjerninä *[[Matador (televisiosarja)|Matadorissa]]*.
## Lähteet
Lohmühlenstraßen metroasema

**Lohmühlenstraße** on Hampurin metron U1-linjan asema, joka avattiin 2. heinäkuuta 1961. Asemaa käyttää arkisin 21 836 matkustajaa päivässä. Asema on ollut esteetön 27. toukokuuta 2019 lähtien. 

## Lähteet
Ritterstraßen metroasema

**Ritterstraße** on Hampurin metron U1-linjan asema, joka avattiin 28. lokakuuta 1962. Asemaa käyttää arkisin 13 430 matkustajaa päivässä. Suunnitteluvaiheessa aseman nimi oli Eilbek. 

## Historia
Ritterstraßen asema otettiin käyttöön 28. lokakuuta 1962. Vuonna 1987 asema remontoitiin perusteellisesti ja sille asennettiin muun muassa nykyiset seinälaatat huomiota herättävällä timanttikuviolla. Vuonna 2007 asemanvartijan huone purettiin.

Kerta toisensa jälkeen on esitetty vaatimuksia aseman nimeämiseksi uudelleen. Uudeksi nimeksi on ehdotettu Eilbekiä, jotta samanniminen kaupunginosa, jossa asema sijaitsee, olisi tunnetumpi.

Asema on ollut esteetön 2. elokuuta 2019 lähtien.

## Lähteet
Şahtinsk

**Şahtinsk** () on piiritasoinen kaupunki Qarağandyn alueella Kazakstanissa. Se sijaitsee 50 kilometriä Qarağandysta länteen. Kaupungissa oli 38&nbsp;363 ja kaupunkipiirissä 57&nbsp;423 asukasta vuonna 2025.

Vuonna 1949 perustettu paikkakunta oli aluksi nimeltään Tentekin taajama. Siitä tuli Şahtinskin kaupunki vuonna 1961. Kaupunkiin kuuluvat myös Dolinkan, Novodolinskin ja Şağanin taajamat.

Şahtinsk on tyypillinen yhden yrityksen monokaupunki, jossa toimii Qarmet-yhtiön kivihiilikaivoksia. Lisäksi on muun muassa rakennustarviketeollisuutta. Asukkaista 47,5 prosenttia on venäläisiä, 29,9 prosenttia kazakkeja, 5,7 prosenttia ukrainalaisia, 4,6 prosenttia tataareja, 4,4 prosenttia saksalaisia ja 2,3 prosenttia valkovenäläisiä (vuonna 2025).

## Lähteet

## Aiheesta muualla
* Kaupungin sivusto
Marcantonio Raimondi

**Marcantonio Raimondi**, myös nimellä **Marco Antonio** l. **Marc-Anton Raimondi** (noin 1480 Bologna – ennen 1534) oli italialainen kuparipiirtäjä, alkuaan kultaseppä. Hän oli Francesco Francian oppilas.

Raimondin ensimmäinen tunnettu piirros on vuodellta 1505. Tämän jälkeen hän tutustui Albrecht Dürerin teoksiin, joita jäljentämällä hän kehitti omaa taitoaan kuparipiirtäjänä. Hän asui 1510–1527 Roomassa, jossa hän päätyi Rafaelin palvelukseen. Italian täysrenessanssin suurimman kuparipiirtäjän maineen hänelle on tuottanut pääasiallisesti tämä hänen suhteensa Rafaeliin ja se seikka, että hänen yksinkertaisen selkeiden, taidokkaiden piirrostensa kautta ovat tulleet tunnetuiksi muun muassa monet sellaiset Rafaelin sommitelmat, jotka tämä laati yksinomaan Raimondin piirroksia varten. Raimondi teki piirroksia myös antiikkisista veistoksista, ja Rafaelin kuoltua 1520 hän valmisti kuvansa enimmäkseen Giulio Romanon piirustusten mukaan. Rooman valloituksen jälkeen 1527 hän siirtyi syntymäkaupunkiinsa Bolognaan.

Raimondin piirroksista tunnetuimpia ovat esimerkiksi Rafaelin *Lucretian kuolema*, *Aatami ja Eeva* ja *Betlehemin lastenmurha* sekä Michelangelon hävinneen kartongin mukaan tehty *Kiipeilijät* (1510). Niistä on  täydellisimmät kokoelmat Pariisissa ja Wienissä.

## Lähteet

## Aiheesta muualla
Utrikespolitiska institutet

**Utrikespolitiska insitutet** (lyh. **UI**; ) on ruotsalainen riippumaton kansainvälisen politiikan tutkimuslaitos. Se on perustettu vuonna 1938 ja saa rahoitusta muun muassa Ruotsin ulkoministeriöltä sekä erilaisista rahastoista. Lisäksi se saa tuloja omasta toiminnastaan. Utrikespolitiska institutet muun muassa julkaisee tutkimusartikkeleita ja kirjoja sekä järjestää konferensseja. Laitoksen kirjastossa on Pohjoismaiden laajin kansainvälistä politiikka käsittelevä kokoelma.
## Lähteet

## Aiheesta muualla
* Utrikespolitiska institutetin verkkosivut
Sähköinsinöörikilta

**Sähköinsinöörikilta ry** (lyh. **SIK**, ) on Oulun yliopiston sähkötekniikan opiskelijoiden kilta. Sähköinsinöörikilta perustettiin 7. lokakuuta 1965.

## Historia
Vuonna 1958 Oulun yliopisto perustettiin. Seuraavana syksynä yliopistoon perustettiin kolme tiedekuntaa: filosofinen, lääketieteellinen ja teknillinen. Teknillisessä tiedekunnassa tuolloin suuntautui rakennusinsinööri- ja arkkitehtikoulutukselle. 60-luvun puolivälissä teknillinen tiedekunta jaettiin eri osastoihin. Tässä jakauksessa sai sähkötekniikan osasto alkunsa. 60-luvun lopulla sähkötenkniikan opinnot eriytyivät elektroniikkaan, elektroniikan mittaustekniikkaan, sähkövoiman käyttöön ja teoreettisen sähkötekniikan laitoksiin.

7. lokakuuta 1965 24 sähkinsinööriosaston opiskelijaa kokoontui Oulun yliopiston ylioppilaskunnan soittoruokalaan Rauhalaan. Siellä he pitivät Sähköinsinöörikillan perustamiskokouksen. Killan perustamisen taustalla oli tarve yhteisöllistää sähköopiskelijoita ja pelko Teollisuusinsinöörikillan alaisuuteen joutuminen.

## Lähteet
* 

### Viitteet
Emilia Parviainen

**Emilia Parviainen** (s. 20. lokakuuta 1975) on suomalainen entinen jalkapalloerotuomari. 

Kuopiolainen Parviainen oli urallaan avustavana erotuomarina vuoden 2003 naisten MM-kilpailuissa kolmessa ottelussa. Hän tuomitsi muun muassa välierässä Ruotsi–Kanada, jonka päätuomarina oli Katriina Elovirta. Vuoden 2004 Ateenan olympiakisoissa Parviainen oli naisten jalkapalloturnauksessa avustavana erotuomarina kolmessa alkulohkon ottelussa sekä finaalissa Yhdysvallat–Brasilia.

Vuosina 2003 ja 2004 Suomen Palloliitto palkitsi Parviaisen naisten vuoden avustavana erotuomarina.

## Lähteet
2393 Suzuki

**2393 Suzuki (1955 WB)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty tähitieteen professori Keishin Suzukin (1905-) kunniaksi.

## Lähteet
2920 Automedon

**2920 Automedon (1981 JR)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin  ja sen pyörähdysaika akselin ympäri on .

## Lähteet
2705 Wu

**2705 Wu (1980 TD4)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; . Asteroidin pyörähdysaika akselin ympäri on .

Asteroidi on nimetty Sherman S. C. Wun kunniaksi.

## Lähteet
Cornelius Cardew

**Cornelius Cardew** (7. toukokuuta 1936 Winchcombe – 13. joulukuuta 1981 Lontoo) oli brittiläinen säveltäjä, pianisti ja äärivasemmistolainen aktivisti.

Cardew opiskeli vuosina 1953–1957 pianon- ja sellonsoittoa sekä sävellystä Royal Academy of Musicissa. Häntä opetti sävellyksessä Howard Ferguson. Cardew pääsi stipendillä opiskelemaan elektronista musiikkia Kölniin. Hänestä tuli Karlheinz Stockhausenin avustaja. Hän teki Stockhausenin kanssa yhteistyötä teoksessa *Carré*. Cardew painotti 1960-luvun alusta saakka graafista nuotinnusta ja sanallisia esitysohjeita muun muassa teoksissa *The Great Learning* (1961) ja *Volo Solo* (1964). Cardew toteutti esittäjänä ja konserttijärjestäjänä muiden muassa John Cagen, Stockhausenin, La Monte Youngin, Terry Rileyn, Christian Wolffin ja Frederic Rzewskin teosten esityksiä. Hän piti Richard Rodney Bennettin kanssa Pierre Boulezin teoksen *Structures 1A* Britannian-ensiesityksen ja opetteli kitaransoiton osallistuakseen saman säveltäjän *[[Le Marteau sans maître]]n* Britannian-ensiesitykseen.

Cardew täydensi opintojaan vuonna 1965 Goffredo Petrassin johdolla Italian hallituksen tukemana. Hänestä tuli Royal Academy of Musicin *Fellow* vuonna 1966 ja hän aloitti siellä sävellyksen opettamisen vietettyään kauden 1966–1967 State University of New Yorkin Centre for Creative and Performing Artsissa. Cardew liittyi vuonna 1966 elektronisen musiikin AMM-improvisaatioryhmään. Hän sai vuonna 1967 valmiiksi teoksensa *Treatise*, joka koostuu 193 sivusta graafisesti nuotinnettua musiikkia. Vuonna 1968 Cardew perusti Howard Skemptonin ja Michael Parsonsin kanssa kokeellista musiikkia esittäneen Scratch Orchestran. Hän julkaisi orkesterin kokeiluista vuonna 1971 kirjan *Scratch Music*. Cardew työskenteli myös graafisena suunnittelijana. Hän luennoi kansainvälisesti. 

Cardew sai innoitusta Mao Zedongista ja alkoi pitää omaa työtään elitistisenä. Hän hylkäsi 1970-luvulla aiemman tuotantonsa, koska koki sen edistävän kapitalismia. Cardew oli vuonna 1973 Länsi-Berliinissä kaupungin apurahalla. Palattuaan Lontooseen hän toimi yhtyeessä People’s Liberation Music. Vuonna 1974 Cardew julkaisi kirjan *Stockhausen Serves Imperialism*, jossa hän arvosteli sekä omaa työtään että Stockhausenin ja Cagen työtä. Hän oli antifasististen mielenosoitusten ja sosiaalisen aktivisminsa tiimoilta välillä vangittuna. Cardew vieraantui useimmista kollegoistaan radikalisminsa seurauksena. Hän alkoi tehdä tonaalista musiikkia, kuten Maon, Irlannin republikaaniliikkeen ja työväen taistelun kunniaksi sävellettyjä lauluja. Hänen maolaisiin kappaleisiinsa kuuluvat *The East Is Red* ja *Smash the Social Contract*. Cardew oli vuonna 1979 mukana perustamassa Britannian vallankumouksellista kommunistista puoluetta (marxilais-leninistinen). Puolue syytti Neuvostoliittoa revisionismista, koska sen koettiin lopettaneen vallankumouksen edistämisen. Alun perin liikkeessä omaksuttiin maolaisuus ja sittemmin innoitusta haettiin Enver Hoxhasta. Cardew kuoli selvittämättömän yliajon uhrina vuonna 1981. Tuntematon tekijä pakeni paikalta.

## Lähteet
Sinfonia nro 3 (Skrjabin)

Aleksandr Skrjabin sävelsi **kolmannen sinfoniansa** (lisänimeltään *Le divin poème*, c-molli, op. 43) vuosina 1902–1904. Teos kantaesitettiin Arthur Nikischin johdolla Pariisissa vuonna 1905. Sitä on joskus kuvailtu sinfonian sijaan kolmiosaiseksi sävelrunoksi.

Skrjabinin kolmas sinfonia edustaa tyylillisesti merkittävää siirtymää kohti hyvin yksilöllistä sävelkieltä. Skrjabinin varhainen tyyli hallitsi sinfonioita nro 1 ja nro 2. Kolmas sinfonia alkaa lyhyellä johdannolla, jossa esitellään teemana toimiva kaksoismotto. Se toistuu monissa yhteyksissä ja muodoissa. Ensimmäisellä osalla on lisänimi *Luttes*. Sen kesto on yli 20 minuuttia. Toisen osan lisänimi on *Voluptés*. Sen pääteema on tullut esiin jo ensimmäisen osan aikana. Kolmannen osan lisänimi on *Jeu divin*.

## Lähteet
(134568) 1999 RH215

**(134568) 1999 RH215** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

## Lähteet
Kartonki (taide)

**Kartonki** tarkoittaa kuvataiteessa työpiirustusta, joka on tehty seinämaalausten, gobeliinien, lasimaalausten tai mosaiikkien lopulliseen mittakaavaan.

## Lähteet
Langenhorn Marktin metroasema

**Langenhorn Nord** on Hampurin metron U1-linjan asema, joka avattiin 5. tammikuuta 1918. Asemaa käyttää arkisin 22 018 matkustajaa päivässä.

## Historia
Langenhorn Nordin asema avattiin 5. tammikuuta 1918 väliaikaisesti höyryjunien käyttöön, tuolloin aseman nimi oli Lagenhorn Mitte. Höyryjunat käyttivät Ohlsdorfista Ochsenzolliin kulkevan tavararautatien rataa, joka sijaitsi metron raiteiden itäpuolella. Se oli käytössä vuoteen 1991 asti ja purettiin vuonna 2008. Virallisesti asema avattiin 1. heinäkuuta 1921 radan sähköistymistöiden valmistuttua.

Vuonna 1966 rakennettiin uusi ostoskeskus, joka laajensi Langenhornin toria. Siksi asema nimettiin uudelleen Langenhorn Marktiksi 2. kesäkuuta 1969. 1970-luvun alussa myös Krohnstiegin katua laajennettiin ja sille rakennettiin uusi silta, joka johti aseman ja metroraiteiden yli. Vuonna 1973 rakennettiin myös uusi liityntäpysäköintilaitos, joka avattiin elokuussa 1975 yhdessä aseman uuden pohjoisen sisäänkäynnin kanssa, ja samalla asema remontoitiin täysin. Vanhasta asemasta jäi jäljelle vain vanha sisäänkäyntirakennus. 

## Lähteet
Klein Borstelin metroasema

**Klein Borstel** on Hampurin metron U1-linjan asema, joka avattiin 25. toukokuuta 1925. Asemaa käyttää arkisin 1 813 matkustajaa päivässä.

## Historia
Asema avattiin 25. toukokuuta 1925, ja se oli viimeinen Langenhornin rautatiellä avattu asema. Asema on yksi Hampurin metron vähiten käytetyistä asemista. Se remontoitiin kokonaan vuonna 1955. Vuosina 1939 ja 1974 laituria laajennettiin pidempien junien liikennöinnin mahdollistamiseksi. Ennen aseman avautumista metrossa väliaikaisesti liikennöineet höyryjunat käyttivät Ohlsdorfista Ochsenzolliin kulkevan tavararautatien rataa, joka sijaitsi metron raiteiden itäpuolella. Se oli käytössä vuoteen 1991 asti ja purettiin vuonna 2008.

Asema on ollut esteetön 19. kesäkuuta 2020 lähtien.

## Lähteet
Fuhlsbüttel Nordin metroasema

**Fuhlsbüttel Nord** on Hampurin metron U1-linjan asema, joka avattiin 1. heinäkuuta 1921. Asemaa käyttää arkisin 5 145 matkustajaa päivässä.

## Historia
Ohlsdorfin ja Ochsenzollin välinen rataosuus avattiin 5. tammikuuta 1918 väliaikaisesti höyryjunien käyttöön. Höyryjunat käyttivät Ohlsdorfista Ochsenzolliin kulkevan tavararautatien rataa, joka sijaitsi metron raiteiden itäpuolella. Se oli käytössä vuoteen 1991 asti ja purettiin vuonna 2008. Fuhlsbüttel Nordin asema avattiin 1. heinäkuuta 1921 radan sähköistymistöiden valmistuttua ja tuolloin sen nimi oli Langenhorn-Süd.

Seuraavina vuosina asemaa käytettiin osittain Hampurin lentokentälle suuntautuneeseen liikenteeseen, vaikka se sijaitsi muutaman kilometrin päässä terminaaleista. Siksi asema nimettiin 2. lokakuuta 1934 uudelleen Flughafeniksi. Lentoasemalta oli kuitenkin paremmat yhteydet raitiovaunulinjaan 28, joten 1. tammikuuta 1954 asema nimettiin uudelleen viereisen kadun mukaan Flughafenstraßeksi. 5. elokuuta 1984 se nimettiin uudelleen Fuhlsbüttel Nordiksi sekaannusten välttämiseksi samannimiseen bussipysäkkiin. Asema on ollut esteetön 29. kesäkuuta 2020 lähtien.

Vuonna 1940 asemelle rakennettiin kääntöraide. Nykyään sitä käytetään vain harvoin, sillä vuonna 1962 Ohlsdorfiin oli rakennettu varastoraide.

## Lähteet
Trollträsket

**Trollträsket** on Uudellamaalla Sipoossa Vantaalle kuuluvan Nikinmäen lähellä sijaitseva lampi.

## Maantietoa
Trollträsket on 200 metriä pitkä, 100 metriä leveä, ja sen pinta-ala on 1,3 hehtaaria. Se sijaitsee alavan peltolaakson reunalla Svartbölessä. Lammessa ei ole kartan mukaan saaria ja sen rantaviivan pituus on 450 metriä. Lammen rannat ovat länsipuolella on peltomaata ja muualla metsämaata. Lampi on autio eikä sinne tule tietä, mutta sen koillispuolella sijaitsee kolme kiinteästi asuttua taloa. Nikinmäen kaupunginosaan on matkaa 700 metriä.

## Vedenlaatu
Vuonna 2014 jukaistussa selvityksessä Itä-Uudenmaan järvistä on Trollträsketistä joitakin tietoja, jotka on kuitenkin esitetty vain kuvaajissa eikä näytteenososta ole siinä ollut selostusta. Pintaveden näkösyvyys oli noin 0,8 metriä ja veden kokonaisfosforipitoisuus oli noin 50 mikrogrammaa litrassa vettä. Ravinnepitoisuuden perusteella lampea voidaan pitää hyvin rehevöityneenä.

## Vesistösuhteet
Trollträsket sijaitsee Sipoonjoen vesistössä (vesistöaluetunnus 20) Byabäckenin valuma-alueessa (20.004). Siihen laskee etelästä metsäoja ja sen laskuoja alkaa lammen pohjoispäästä. Laskuoja yhtyy pian Byabäckeniin, joka vuorostaan yhtyy viiden kilometrin päässä Sipoonjokeen. Lammen vedenpinnan korkeus on 24,3 metriä mpy (N2000).

## Lähteet
Ville Similä

**Ville Similä** (s. 1977) on suomalainen toimittaja ja kirjailija. Hänen esikoisromaaninsa omaelämäkerrallinen *Kani nimeltä Paisti* julkaistiin toukokuussa 2025. Tätä ennen hän on kirjoittanut kaksi musiikkiaiheista tietokirjaa yhdessä Mervi Vuorelan kanssa.

Similä on Helsingin Sanomien toimittaja.

## Tuotanto
### Tietokirjat
* *[[Valtio vihaa sua]]* (Like, 2015)
* *[[Ultra Bra – Sokeana hetkenä]]* (WSOY, 2018)
### Romaani
* *Kani nimeltä Paisti* (Otava, 2025)

## Lähteet
Salmeteroli

**Salmeteroli** on inhaloitava lääke, jota käytetään erityisesti keuhkoastman hoitoon, ja sen vaikutus on pitkävaikutteinen beetareseptorien agonismi, joten se avaa keuhkoputkia. Se on yleensä hyvin siedetty ja sillä on tutkimuksissa saatu parempi hoitomyönteisyys kuin lyhytvaikuttaisilla lääkkeillä ja se sopii muun muassa vanhuksille sekä suojaamaan rasitusastmalta. Usein se yhdistetään inhaloitavaan kortikosteroidihoitoon, joka on astman lääkehoidon kulmakivi. Samantapaisia lääkkeitä ovat formoteroli ja vilanteroli. Yhdistelmävalmiste, jossa on kortikosteroidina flutikasoni ja sympatomimeettinä salmeteroli on Seretide. Sitä käytetään myös keuhkoahtaumataudin hoitoon. 

Salmeterolin kemiallinen kaava on C25H37NO4, moolimassa 415.6&nbsp;g/mol ja CAS-numero 89365-50-4. 

## Lähteet

## Aiheesta muualla
* PubChem: Salmeterol 
* DrugBank: Salmeterol 
* Human Metabolome Database (HMDB): Salmeterol 
* Kyoto Encyclopedia of Genes and Genomes (KEGG): Salmeterol
Volksdorfin metroasema

**Volksdorf** on Hampurin metron U1-linjan asema, joka avattiin 12. syyskuuta 1918. Asemaa käyttää arkisin 13 849 matkustajaa päivässä. Aseman suunnitteli saksalainen arkkitehti Eugen Göbel. 

## Historia
Volksdorfin aseman rakennustyöt valmistuivat vuonna 1918, ja se avattiin 12. syyskuuta 1918 mutta liikennöinti aloitettiin väliaikaisilla höryvetureilla, sillä linjaa ei voitu sähköistää ensimmäisen maailmansodan vuoksi. Tämä oli kuitenkin sotasaalista, ja se oli palautettava Belgiaan vähän myöhemmin. Vasta 6. syyskuuta 1920 sähköistetty liikenne Volksdorfin ja Barmbekin välillä aloitettiin.  Vuonna 1921 sähköistettiin linja Großhansdorfiin Ahrensburgin kautta. Vuonna 1925 sähköistettiin haara Ohlstedtiin.

Vuonna 1957 aseman sisäänkäynti remontoitiin perusteellisesti. Vuosina 1997-1999 toteutetun lisäremontin aikana monet muutokset ensimmäiseen remonttiin verrattuna kumottiin, ja myös alkuperäisillä laatoilla päällystetty pylväs voitiin jälleen paljastaa.

## Lähteet
Storträsk (Sipoo)

**Storträsk** on Uudellamaalla Sipoossa Gesterbyssä sijaitseva järvi.

## Maantietoa
Storträsk on 750&nbsp;metriä pitkä, 550&nbsp;metriä leveä, ja sen pinta-ala on 19&nbsp;hehtaaria. Se sijaitsee Gesterbyn peltoaukean itäpuolella korkeiden mäkien välisessä painaumassa. Järven pohjoispuolella kohoaa Nilshagabacken yli 30&nbsp;metriä vedenpinnan yläpuolelle ja etelässä Pellbacka vieläkin korkeammalle, ja idässä kauempana kallioinen Svartnäsberget. Monet sen rannoista ovat suomaata tai vetistä kosteikkoa, mutta pohjoisrannoilla on suomaata vain kapeana vyöhykkeenä. Bärnäsuddenin rannat ovat kuitenkin metsämaata. Pohjoisessa sijaitsevaan Kittsträsketille ei ole kaivettu yhdysojaa, vaan järvien välissä on ainoastaan suo. Järvessä ei ole kartan mukaan saaria ja sen rantaviivan pituus on 2,3&nbsp;kilometriä. Järven rantojen lähialueella on neljä kiinteästi asuttua taloa sekä Sipoon suomalaisen- ja ruotsalaisen seurakunnan yhteinen Nilsaksen leirikeskus (). Niille tulee tiet Nikkilän ja Kilpilahden väliseltä yhdystieltä 11694.

## Luontoarvoja
Storträsk ja Kittsträsket sisältyvät laajempaan luonnonsuojelualueeseen, joka on muodostettu useasta yksityismaille perustetusta suojelualueesta. Niistä suurin on Gesterbyn järvialueen suojelualue&nbsp;(51&nbsp;ha), johon mahtuvat kummatkin järvet ja rantametsää niiden ympäriltä. Tätä täydentää eteläpuoliset Bärnäsuddenin luonnonsuojelualue&nbsp;(2&nbsp;ha), Sävtunan luonnonsuojelualue&nbsp;(3&nbsp;ha) ja Pellbackan säästömetsän suojelualue&nbsp;(9&nbsp;ha).

## Vesistösuhteet
Storträsk sijaitsee Sipoonjoen vesistössä (vesistöaluetunnus&nbsp;20) Storträsketin valuma-alueessa&nbsp;(20.009). Järveen on johdettu kaksi metsäojaa etelästä päin. Kittsträsket sijaitsee samassa maaston painaumassa, mutta järvet ovat soistuneet erilleen toisistaan. Niiden välissä ei kartoissa näy yhdysojaa, mutta vesi suotuu Storträskiin turpeen läpi. Stortäskistä alkaa laskuoja Storträskinpuro sen länsirannasta ja se virtaa Gesterbyn kautta Sipoonjokeen. Järven vedenpinnan korkeus on 18,6&nbsp;metriä mpy&nbsp;(N2000), joten Storträskinpuro kertyy pudotusta yli 15&nbsp;metriä.

## Lähteet
Kittsträsket

**Kittsträsket** on Uudellamaalla Sipoossa Gesterbyssä sijaitseva järvi.

## Maantietoa
Kittsträsket on 250&nbsp;metriä pitkä, 200&nbsp;metriä leveä, ja sen pinta-ala on 2,4&nbsp;hehtaaria. Se sijaitsee Skogsbyn ja Gesterbyn peltoaukean eteläpuolella Storträskin pohjoispuolella. Järviä erottaa niiden välistä etelässä kohoava Nilshagabacken, joka kohoaa yli 30&nbsp;metriä vedenpinnasta. Järven ympäristö on pohjoisessa alavaa suomaata, johon rajoittuu laajemmat peltomaat. Järvessä ei ole kartan mukaan saaria ja sen rantaviivan pituus on 600&nbsp;metriä. Järven rannat ovat yli 100&nbsp;metriä suota ja kosteikkoa. Vesialueella on kasvillisuuden keskellä hieman avovettä. Järven lähellä on neljä kiinteästi asuttua tilaa ja Nilshagabackenilla sijaitsee Sipoon suomalaisen- ja ruotsalaisen seurakunnan yhteinen Nilsaksen leirikeskus ().

## Luontoarvoja
Storträsk ja Kittsträsket sisältyvät laajempaan luonnonsuojelualuekokonaisuuteen, joka on muodostettu useasta yksityismaille perustetusta suojelualueesta. Niistä suurin on Gesterbyn järvialueen suojelualue&nbsp;(51&nbsp;ha), johon mahtuvat kummatkin järvet ja rantametsää niiden ympäriltä. Tätä täydentää eteläpuoliset Bärnäsuddenin luonnonsuojelualue&nbsp;(2&nbsp;ha), Sävtunan luonnonsuojelualue&nbsp;(3&nbsp;ha) ja Pellbackan säästömetsän suojelualue&nbsp;(9&nbsp;ha).

## Vesistösuhteet
Kittsträsket sijaitsee Sipoonjoen vesistössä (vesistöaluetunnus&nbsp;20) Storträsketin valuma-alueessa&nbsp;(20.009). Järveen on johdettu kolme pelto-ojaa. Storträsket sijaitsee samassa maaston painaumassa, mutta järvet ovat soistuneet erilleen toisistaan. Niiden välissä ei kartoissa näy yhdysojaa, mutta vesi suotuu Storträskiin turpeen läpi. Järven vedenpinnan korkeus on 18,6&nbsp;metriä mpy&nbsp;(N2000).

## Lähteet
Elmar

**Elmar** on miehen nimi:

* Elmar Brok (s. 1946), saksalainen poliitikko
* Elmar Fischer (1936–2022), itävaltalainen roomalaiskatolinen piispa
* Elmar Jaanimägi (1907–1937), virolainen sarjakuvapiirtäjä ja pilapiirtäjä
* Elmar Kivistik (1905–1973), virolainen ampuja
* Elmar Oliveira (s. 1950), yhdysvaltalainen viulisti
Ohlstedtin metroasema

**Ohlstedt** on Hampurin metron U1-linjan pääteasema, joka avattiin 12. syyskuuta 1918. Asemaa käyttää arkisin 1 325 matkustajaa päivässä. Aseman suunnitteli saksalainen arkkitehti Eugen Göbel.

## Historia
Asema valmistui vuonna 1914, mutta se avattiin väliaikaisesti höyryjunien käyttöön vasta 12. syyskuuta 1918. Asemalla liikennöivät höyryjunat 29. syyskuuta 1919 asti. Aseman toinen raide purettiin vuonna 1924, ja asema avattiin uudelleen 1. helmikuuta 1925. Toinen raide otettiin uudelleen käyttöön 10. toukokuuta 1927.  Aseman laituria pidennettiin 1070-luvulla 9-vaunuisten junien liikennöinnin mahdollistamiseksi, ja se on ollut esteetön 21. lokakuuta 2016 lähtien.

## Lähteet
FA Cupin loppuottelu 2021

**FA Cupin loppuottelu 2021** (sponsorisyistä johtuen myös **Emirates FA Cup**) oli maailman vanhimman jalkapalloturnauksen, FA Cupin 140. loppuottelu. Ottelussa kohtasivat Chelsea ja Leicester City. Leicester City voitti ottelun 1-0 ja saavutti näin seurahistoriansa ensimmäisen FA Cupin.

FA Cupin voittaja saa normaalisti paikan Eurooppa-liigaan. Vaikka Leicester City voitti ottelun, se oli jo varmistanut paikkansa Eurooppa-liigassa sijoituttuaan Valioliigassa viidenneksi. Täten Eurooppa-liigan paikka siirtyi Valioliigassa seuraavaksi korkeimmalle sijoittuneelle joukkueelle, joka ei ollut vielä varmistanut paikkaa eurooppalaisissa kilpailuissa. Täten West Ham United sai tämän paikan.

## Tie loppuotteluun

## Ottelu

Ottelu alkoi kello 17:15 Wembley Stadiumilla, Lontoossa. Katsojia oli noin 20 000 koronaviruksen aiheuttamien rajoitusten vuoksi. Ottelun tuomarina toimi englantilainen Michael Oliver. Leicester City voitti ottelun 1-0 Youri Tielemansin maalilla.

## Huomautukset

## Lähteet
5290 Langevin

**5290 Langevin (1990 OD4)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty ranskalaisen tutkijan Yves Langevinin (s. 1951) kunniaksi.

## Lähteet
Kyproksen kansalaisuus

**Kyproksen kansalaisuus** on laillinen suhde Kyproksen tasavallan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä kyproslaisia ovat sellaiset henkilöt, joiden syntyessä vähintään toisella on Kyproksen kansalaisuus ja kumpikaan vanhempi ei ole laiton siirtolainen Kyproksella. Muussa tapauksessa kansalaisuuden saamiseen syntyessä vaaditaan Kyproksen hallituksen suostumus. Kyseinen järjestely hankaloittaa erityisesti kyproksenturkkilaisten ja Turkin kansalaisten lasten rekisteröimistä Kypsoksen kansalaisiksi.

## Kansalaisuuden saaminen hakemuksella
Hakemuksen perusteella Kyproksen kansalaisuus voidaan myöntää sellaiselle henkilölle, joka täyttää seuraavat ehdot:

* on hakemusta jättäessään asunut maassa yhtäjaksoisesti väh. vuoden 
* on asunut maassa vakituisesti tai toiminut ulkomailla Kyproksen palveluksessa väh. 7 vuotta viimeisen 10 vuoden aikana
* on todettu hyvämaineiseksi 
* osoittaa aikomusta asettua maahan
* osaa kreikkaa väh. B1-tasolla
* osoittaa perustavanlaatuista tuntemusta Kyproksen politiikasta ja yhteiskuntajärjestyksestä
* omaa riittävät ja säännölliset tulot ja riittävän asumuksen huolehtiaakseen itsestään ja perheestään  

Vaadittua oleskeluaikaa on lyhennetty yhteiskunnallisesti hyödyllisten ja koulutettujen hakijoiden kohdalla seuraavasti: neljä vuotta, mikäli kreikan kielen taitotaso on vähintään A2 ja kolme vuotta mikäli taitotaso on vähintään B1. Kyproksen kansalaisen kanssa naimisissa tai rekisteröidyssä parisuhteessa olevan henkilön kohdalla vaadittu oleskeluaika on lyhennetty kolmeen vuoteen.

Vuosina 2013–2020 Kyproksella oli käytössä helpotettu reitti kansalaisuuden saamiseksi niille, jotka olivat tehneet vähintään 2 miljoonan euron investointeja maahan. Tästä luovuttiin sen jälkeen, kun kävi ilmi, että kyproslaiset poliitikot olivat ilmaisseet halukkuuttaan auttaa rikollisia saamaan maan kansalaisuuden.

## Kaksoiskansalaisuus ja kansalaisuuden menettäminen
Kypros sallii kaksoiskansalaisuuden. Kyproksen kansalaiset ovat automaattisesti Europpan unionin kansalaisia.

Täysi-ikäiset kyproslaiset voivat luopua kansalaisuudestaan oma-aloitteisesti ilmoituksella. Ne, jotka ovat saaneet kansalaisuutensa hakemuksen perusteella, voivat menettää sen, jos kansalaisuus on saatu esimerkiksi tietoja pimittämällä tai on tuomittu yli vuoden mittaiseen vankeusrangaistukseen viiden vuoden sisällä kansalaisuuden myöntämisestä.

## Lähteet

* 

### Viitteet
Straßburger Straßen metroasema

**Straßburger Straße** on Hampurin metron U1-linjan asema, joka avattiin 3. maaliskuuta 1963. Asemaa käyttää arkisin 17 514 matkustajaa päivässä. Asema on ollut esteetön 17. joulukuuta 2022 lähtien. 

## Historia
Aseman rakennustyöt aloitettiin vuonna 1961, ja se avattiin 3. maaliskuuta 1963. Aluksi junat kulkivat vain yhdellä raiteella Wandsbek Marktiin ja sieltä pois. Vasta reilut viisi kuukautta myöhemmin, elokuussa 1963, metrolinja Wandsbek-Gartenstadtiin valmistui. Tällöin asema otettiin täysin käyttöön. Valaistustekniikan remontteja lukuun ottamatta laituritaso on edelleen alkuperäisessä kunnossaan. Vuosina 2009-2010 sisäänkäynnit ja ylätasanne rakennettiin uudelleen ja modernisoitiin, ja niiden seinälaatat uusittiin.

## Lähteet
Louvren ryöstö 2025

**Vuoden 2025 Louvren ryöstö** tapahtui 19. lokakuuta Ranskan pääkaupungissa Pariisissa kello 9.30–9.40 välisenä aikana. Neljän henkilön epäillään hyökänneen Louvren taidemuseoon. Ryöstäjät anastivat miljoonien arvosta Ranskan keisareiden Napoléon Bonaparten ja Napoleon III:n sekä heidän vaimojensa koruja ja muita esineitä.

Ryöstäjät tunkeutuivat museoon Seinejoen puolelta, jossa oli käynnissä remontti. He hyödynsivät työmaanosturia ja rikkoivat ikkunan, josta pääsivät näyttelytila Galerie d’Apolloniin ja käyttivät pyörösahaa vitriinin avaamiseen. Ryöstö kesti Ranskan sisäministerin Laurent Nuñezin mukaan seitsemän minuuttia ja kulttuuriministeri Rachida Datin mukaan neljä minuuttia. Ranskalaislehti *[[Le Parisien]]in* mukaan varkaat pakenivat paikalta skoottereilla. Yksi varastetuista esineistä, keisarinna Eugénien kruunu, löytyi teon jälkeen rikkoutuneena museon ulkopuolelta.

Tapahtuman jälkeen museo evakuoitiin ja vierailijat ohjattiin ulos museosta. Kukaan ei loukkaantunut ryöstön yhteydessä.

Kaksi varkaista saatiin kiinni, toinen Charles De Gaullen lentoasemalla ja toinen Seine-Sant-Denisissä. Esineitä ei ole löydetty. 

## Lähteet
Spekulaarinen heijastuminen

**Spekulaarinen heijastuminen** tarkoittaa optiikassa valon peilimäistä heijastumista. Heijastuminen tapahtuu kahden erilaisen materiaalin rajalla. Spekulaarisen heijastumisen vastakohta on diffuusi heijastuminen. Spekulaarinen on hyvin ennakoitavissa, jossa tulokulma ja heijastuskulma ovat yhtä suuret. Spekulaarinen heijastuminen tapahtuu tasaisilla pinnoilla kuten peileissä ja tyynen veden pinnalla, jolloin valonsäteiden nippu pysyy heijastumisessa yhdessä. Diffuusissa heijastumisessa karkeilla pinnoilla rinnakkain saapuvat säteet heijastuvat eri kulmissa pois pinnalta. Karkeilla pinnoilla eri valonsäteet osuvat pintaan eri kulmassa, jolloin ne myös heijastuvat eri kulmassa poispäin. Spekulaarinen heijastuminen voi näyttää kirkkaammalta kuin diffuusi heijastuminen pienemmän hajaantumisen johdosta.

Tietokonegrafiikassa puhutaan kolmesta diffuusin heijastumisen tyypistä: Lambertin, Oren-Nayar ja Phong (Phong-varjostus). Diffuusi heijastuminen saa aikaan mattapinnan ilmeen.

## Kuvia

Tiedosto:Heart of the City water feature Sheffield - geograph.org.uk - 618552.jpg|Spekulaarinen heijastuminen märältä metallipallolta.
Tiedosto:Marble ball - Kongens Have - Copenhagen - DSC07898.JPG|Diffuusi heijastuminen marmoripallolta.


## Lähteet
Zayedin ritarikunta

**Zayedin ritarikunta** () on arabiemiraattilainen ritarikunta, joka perustettiin vuonna 1987.

Ritarikunta on maan korkein mahdollinen kunnianosoitus. Sitä jaetaan ainoastaan ulkomaalaisille valtionpäämiehille, jotka ovat kehittäneet maiden välisiä suhteita tai ansioituneet erityisellä tavalla Yhdistyneiden arabiemiraattien hyväksi.

Ritarikunnassa on vain yksi luokka ja sen nauhassa esiintyvät Arabiemiraattien lipun värit kultaisille raidoilla:

*  ritarikunnan nauha

## Lähteet
Olavi Keturi

**Olavi Keturi** (s. 27. elokuuta 2006) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan hyökkääjä.

## Ura
Kesällä 2021 Keturi kärsi nikaman rasitusmurtuma. Murtuman vuoksi Keturi jätti kauden väliin. Talvella 2022 hän palasi pelaamaan, mutta parantunut selkä murtui uudelleen. Uudelleen murtuminen johtui liian aikaisesta rasituksesta. Keturi parani pelikuntoon syksyllä 2023.

Kaudella 2025 Keturi oli yksi VPS Akatemian parhaimpia pelaajia. Hän teki Kakkosessa 19 ottelussa 20 maalia. Hänet nimettiin Kakkosen lohko C:n vuoden pelaajaksi. Keturi teki Veikkausliigadebyyttinsä Vaasan Palloseurassa 21. syyskuuta samalla kaudella IFK Mariehamnia vastaan.

## Lähteet
Blade-palvelin

**Blade-palvelin** tarkoittaa tietokonetta, joka pyrkii yksinkertaistamiseen ja modulaarisuuteen. Blade-palvelin on karsittu tietokone, jonka tavoitteena on minimoida käytettävä tila ja energia. Tavallinen palvelintietokone tarvitsee minimissään virtakaapelin ja tietoverkkokaapelin, mutta blade-palvelimesta on poistettu useita komponentteja. Blade-palvelimessa on vain vähimmäiskomponentit, joita tarvitaan sen kutsumiseksi tietokoneeksi ja blade-järjestelmän muut osat sisältävät muun muassa virransyötön ja jäähdytyksen toimintoja.

Blade-palvelimet kiinnitetään runkoon, joka voidaan kiinnittää räkkiin. Kaapelit kiinnitetään runkoon eikä jokaiseen palvelimeen. Lisäksi palvelimet ovat nopeasti vaihdettavissa. Virtalähde on usein rungossa, jolloin kokonaisenergiantarve voi olla pienempi. Yksittäinen palvelin sisältää suorittimen, keskusmuistia ja tietoverkkoyhteyden.

Blade-palvelimien on sanottu sen tarjonneen suuria lupauksia, mutta markkinat eivät toteutuneet aiotulla tavalla. Facebook ilmoitti vuonna 2012 Open Compute Projectista ja Open Rack -standardista tavoitteena kehittää parempaa ratkaisua. Suorittimien, keskusmuistin ja tietoverkkojen virrankäytön kasvaessa blade-palvelimilla tuli vaikeaksi ylläpitää kasvanutta virran- ja jäähdytyksen tarvetta ja samaan aikaan muut ratkaisut paransivat joustavuuttaan.

## Lähteet
5023 Agapenor

**5023 Agapenor (1985 TG3)** on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri  (noin ) kiertoradalla, jossa se on lähimmillään  astronomisen yksikön päässä ja etäisimmillään  astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty arkadialaisten kuninkaan Agapenorin mukaan.

## Lähteet
Metyyli-2-oktynoaatti

**Metyyli-2-oktynoaatti** (C9H14O2) eli **metyyliheptiinikarbonaatti** on tyydyttymättömiin estereihin kuuluva orgaaninen yhdiste. Yhdistettä käytetään ainesosana hajusteissa ja aromiaineena.

## Ominaisuudet, valmistus ja käyttö
Huoneenlämpötilassa metyyli-2-oktynoaatti on väritöntä tai kellertävää nestettä. Puhtaana sillä on epämiellyttävän voimakas tuoksu, mutta laimennettuna se on miellyttävän hedelmäinen tai orvokin kukkia tai kasvien lehtiä muistuttava. Metyyli-2-oktynoaatti on lähes täysin veteen liukenematonta, mutta liukenee esimerkiksi etanoliin.

Metyyli-2-oktynoaattia valmistetaan 1-heptyynistä, joka ensimmäisessä vaiheessa luovuttaa protonin ammoniakkiin liuotetulle natriumille. Muodostuva anioni reagoi seuraavaksi metyyliklooriformiaatin kanssa metyyli-2-oktynoaatiksi. Ainetta voidaan valmistaa myös lähtien heptaldehydistä.

Metyyli-2-oktynoaattia käytetään hajustamaan muun muassa haju- ja partavesiä sekä muita kosmetiikkatuotteita. Sitä käytetään myös saippuoissa ja puhdistusaineissa hajusteena.

## Lähteet
Kristillinen alkoholisti- ja narkomaanityö

**Kristillinen alkoholisti- ja narkomaanityö** (lyh. **KAN**) on suomalainen vuonna 1971 perustettu kansalaisjärjestö, jonka toiminnan tarkoituksena on elämänhallintansa menettäneiden ihmisten tukeminen. Järjestö on osa Suomen helluntailikkeen työtä ja järjestö kuntouttaa päihteiden, rikosten ja muiden riippuvuuksien vuoksi elämänhallintansa menettäneitä ihmisiä takaisin yhteiskunnan jäseniksi. Toiminta on alkanut vapaaehtois- sekä vertaistukityönä ja kehittynyt tuetuksi asumiseksi, jossa on mukana sekä ammatillista päihdekuntoutusta, että myös vapaaehtoisia ja vertaistukihenkilöitä. Yhdistyksellä on yli 2&nbsp;000 kannattajäsentä. 

## Historia
KAN perustettiin vuonna 1971. Järjestön perustamiseen vaikuttivat ruotsalaisten Lewi Pethrus -säätiön ja Erik Edinin sekä ahvenanmaalaisen Jan-Erik Mårtenssonin esimerkki. Järjestö sai vaikutteita myös David Wilkersonin toiminnasta New Yorkin slummialueella, jonne Wilkerson perusti Teen Challenge-työkeskuksen. 

## Toiminta
KAN tekee yhteistyötä kristillisten seurakuntien, sosiaalitoimistojen, terveyskeskusten, katkaisuhoitoasemien ja A-klinikoiden kanssa. Yhdistyksellä on helluntaiseurakunnissa noin 200 yhdyshenkilöä. Toimipisteiden määrä on vaihdellut vuosien saatossa. Yhdistyksellä oli vuonna 2025 toimintayksiköitä, eli Kan-koteja, Jyväskylässä, Kortesjärvellä, Nastolassa ja Lahdessa.

## Katso myös
* LP-Verksamheten
* Teen Challenge

## Lähteet
Makarios III:n ritarikunta

**Makarios III:n ritarikunta** () on kyproslainen ritarikunta, joka perustettiin vuonna 1991. Ritarikunnan nimi on viittaus maan ensimmäiseen presidenttiin Makarios III:een. Sillä palkitaan ulkomaalaisia valtionpäämiehiä ja sellaisia henkilöitä, jotka ovat ansioituneet kansakunnan hyväksi poikkeuksellisella tavalla. Ritarikunta on Kyproksen korkein mahdollinen kunnianosoitus ja sen alapuolella on Kyproksen ansioritarikunta. Uusista nimityksistä vastaa Kyproksen presidentti. 

Ritarikunnassa on kuusi luokkaa (ketju, suurristi, suurupseeri, komentaja, upseeri, ritari) ja sen nauha on vaaleansininen kahdella kultaisella raidalla: 

*  ritarikunnan nauha

## Lähteet
Kyproksen ansioritarikunta

**Kyproksen ansioritarikunta**, virallisesti **Kyproksen tasavallan ansioritarikunta** (), on kyproslainen ritarikunta, joka perustettiin vuonna 1960. Sillä palkitaan erinomaisista ansioista monilla elämän eri osa-alueilla. Uusista nimityksistä vastaa Kyproksen presidentti.

Ritarikunnassa on viisi luokkaa (suurristi, suurupseeri, komentaja, upseeri, ritari) ja sen nauha on valkoinen vihreillä reunoilla:

*  ritarikunnan nauha

## Lähteet
Gottfried Rieger

**Gottfried Rieger** (1. toukokuuta 1764 Opatovice – 13. lokakuuta 1855 Brno) oli tšekkiläinen säveltäjä ja kapellimestari.

Riegerin teosten joukossa on oratorio *Thirza und ihre Söhne*. Hän julkaisi myös musiikin teorian oppikirjan. Rieger työskenteli kapellimestarina Brnon kunnallisteatterissa ja johti lisäksi kaupungin oratorio- ja sinfoniakonsertteja. Hän oli yksi säveltäjistä, joiden muunnelma Anton Diabellin valssista julkaistiin teoksessa *[[Vaterländischer Künstlerverein]]*. Riegerin johdolla opiskelleisiin muusikoihin kuului Friedrich Zwoneček.

## Lähteet
Naamankajärvi–Salmentakanen

**Naamankajärvi–Salmentakanen** on osin asutuksen reunustama järvi Iso-Syötteen eteläpuolella Pudasjärvellä Pohjois-Pohjanmaalla. Sen pinta-ala on 1,1 neliökilometriä. Etäisyys Oulusta on 119 kilometriä itäkoilliseen ja Pudasjärven keskustasta 38 kilometriä koilliseen.

## Maantiede
Naamankajärvi–Salmentakasen ulottuvuus lännestä itään on noin 2,7 kilometriä. Lahtia ovat avosuiset Pärjänlahti ja Ahvenlahti järven länsiosassa sekä Koloperänlahti Salmentakasen puolella. Niemiä ovat Saunaniemi lännessä ja Tukulminiemi altaan keskivaiheilla. Niiden itäpuolella sijaitsee Piiskaniemi ja Koloperänniemi. Naamankajärvi–Salmentakasen pinta-alasta vähintään kuusi metriä syvää on noin viisitoista prosenttia. Järvi ei ulotu kovin syvälle, joten vettä kuutta metriä syvempänä on alle sadasosa järven vesitilavuudesta.

Naamankajärvi–Salmentakasen ainoa nimetty saari on lounaisosassa sijaitseva Ruumissaari. Järven rannoilla tai rantojen lähellä on paikoin melko tiheää asutusta. Naamankaharju sijaitsee järven itärannalla. Järven ohittaa länsipuolitse maantie 862 ja eteläpuolitse 18828.

Naamankajärvi–Salmentakanen saa vettä Naamankaojaa pitkin pohjoisesta ja Säkkisenojaa koillisesta. Naamankajärvi–Salmentakasen luusua sijaitsee lounaassa, josta alkaa etelään virtaava Naamanganjoki.

Naamankajärvi–Salmentakasen vesitilavuus on 3&nbsp;089&nbsp;000 kuutiometriä. Järven ekologinen tila on hyvä.

Naamankajärvi–Salmentakanen (61.252.1.001) kuuluu Naamankajärven alueeseen (61.252), joka on kolmannen jakovaiheen vesistö Iijoen vesistössä (61). Toinen jakovaihe on Naamanganjoen valuma-alue (61.25) ja ensimmäinen jakovaihe on Iijoen keskiosan alue (61.2). Naamankajärvi–Salmentakanen on laajin Naamankajärven alueen kolmestatoista järvestä. Sitä seuraa noin 23-hehtaarinen Huuhkaset (61.252.1.002).

## Lähteet
Alfred Nicolas Rambaud

**Alfred Nicolas Rambaud** (1842–1905) oli ranskalainen historioitsija. Toimittuaan lyseon- ja yliopistonopettajana Ranskan maaseudulla hän tuli 1879 kabinettipäälliköksi opetusasiain ministeriöön ja 1883 professoriksi Sorbonneen. Hänet valittiin 1895 senaattiin, ja hän oli 1896–1898 opetusasiain ministerinä Jules Mélinen hallituksessa.

## Julkaisuja
* *L’empire grec au X. siècle, Constantin Porphyrogénète* (1870)
* *La domination française en Allemagne, 1792–1811* (1873–1874)
* *La Russie épique* (1876)
* *Francais et Russes. Moscou et Sébastopol* (1877),
* *Histoire de la Russie* (1878)
** *Venäjän historia, vanhimmista ajoista alkaen vuoteen 1877*, suom. Pietari Hannikainen. Edlund, Helsinki 1880
* *Histoire de la civilisation française* (1885–1887)
* *Histoire de la civilisation contemporaine en France* (1888)
* *La France coloniale* (muiden kanssa, 1880)
* *Jules Ferry* (1903)
* *L’anneau de César* (1S93) romaani
* *Histoire générale du IV. siècle jusqu’ à nos jours* (Ernest Lavissen kanssa, 1893–1901) 

## Lähteet

## Aiheesta muualla
Wandsbek Marktin metroasema

**Wandsbek Markt** on Hampurin metron U1-linjan asema, joka avattiin 3. maaliskuuta 1962. Asemaa käyttää arkisin 55 181 matkustajaa päivässä. 

## Historia
Hampurin metron ensimmäisenä laajennuksena toisen maailmansodan jälkeen suunniteltiin KellJung-linjan (Kellinghusenstraße–Jungfernstieg) jatkamista. Sen oli määrä kulkea Jungfernstiegistä Meßbergin ja päärautatieaseman kautta Wandsbekiin ja Farmseniin, jossa sen oli määrä liittyä Walddörferbahniin. Alkuperäisistä suunnitelmista poiketen 18. helmikuuta 1959 päätettiin, että uusi linja päättyy Wandsbek-Gartenstadtiin. Voimakkaiden rakennuskustannussäästöjen lisäksi tiheästi asuttu Dulsbergin kaupunginosa, joka rajoittuu pohjoisessa Wandsbekiin, haluttiin yhdistää metroverkkoon.

Wandsbek Marktin metroasema rakennettiin Wandsbekin torin alapuolelle, jossa oli aiemmin ollut pieni puisto ja alue viikoittaisille markkinoille. Kuten koko linja, se rakennettiin Cut and cover -menetelmällä, jota varten suora raitiovaunuyhteys Hampurin keskustaan Lübecker Straßen ja Wandsbeker Chausseen kautta lakkautettiin kokonaan vuonna 1960 ja korvattiin erittäin tiheällä bussiliikenteellä. Aseman viralliset avajaiset pidettiin 25. lokakuuta 1962 ja säännöllinen liikennöinti alkoi 28. lokakuuta. Aseman viereen avattiin myös linja-auto asema, jonne pääsee portaita pitkin itäiseltä ylätasanteelta.

3. maaliskuuta 1963 asti, jolloin linjan seuraava osuus otettiin käyttöön, Wandsbek Markt oli KellJung linjan pääteasema.

### Jälleenrakennus
Matkustajamäärien jyrkkä kasvu edellytti bussiterminaalin uudelleenrakentamista vuosina 2000–2003, mikä vaikutti vähäisemmässä määrin myös metroasemaan. Töiden aikana joitakin vähän käytettyjä sisäänkäyntejä suljettiin, osia laiturista korotettiin ja asemalle asennettiin hissi. Hissi yhdistää laiturin itäisen ylätasanteen yläpuolella olevaan uuteen aukioon, josta pääsee linja-autoasemalle. Ylätasanteelle on lisätty HVV-palvelupiste ja McDonald's-ketjun ravintola. Arkkitehtien Friedhelm Grundmannin ja Mathias Heinin linja-autoaseman uudelleensuunnittelun yhteydessä myös metron uloskäynnit suunniteltiin uudelleen: muun muassa taidemaalari Gisela Grundmann suunnitteli liukuportaiden yläpuolelle pilvimäisiä kattoripustuksia.

## Lähteet
Yhdysvaltain maahanmuutto- ja tullivirasto

**Yhdysvaltain maahanmuutto- ja tullivirasto** (**United States Immigration and Customs Enforcement**, **ICE**) on Yhdysvaltain liittovaltion virasto.

## Tehtävät ja organisaatio
Yhdysvaltain maahanmuutto- ja tullivirastolla on kolme keskeistä tehtävä. Se valvoo maahanmuuttoa, tutkii ihmisten ja tavaroiden laitonta liikkumista ja estää terrorismia. ICE:lla on kuusi direktoraattia, joiden alla on erilaisia tehtäviä.

Sisäisen turvallisuuden tutkimuksista vastaa HSI, jonka tehtäviin kuuluu taistella kansainvälistä rikollisuutta vastaan. Valvonta- ja poisto-operaatioiden osasto ERO vastaa laittomien siirtolaisten vangitsemisesta, pidättämisestä, valvonnasta ja karkottamisesta. Lisäksi ICE:n sisällä on oikeustieteellinen sekä hallinnollinen osasto.

## Historia
Yhdysvaltain maahanmuutto- ja tullivirasto perustettiin 1. maaliskuuta 2003. Se oli yksi niistä virastoista, jotka perustettiin korvaamaan tulli-, maahanmuutto- ja kansalaisuuspalvelu INS. Kaksi muuta ovat tulli- ja rajavartiolaitos (CBP) ja kansalaisuus- ja maahanmuuttovirasto (USCIS). Taustalla oli liittovaltion hallinnon uudelleenjärjestely syyskuun 2001 terrori-iskujen jäljiltä. Iskujen seurauksena 22 virasto siirrettiin joko kokonaan tai osittain sisäisen turvallisuuden ministeriön alaisuuteen.

## Kohut
Tammikuussa 2026 ICE-agentit tappoivat ampumalla Minneapolisissa Minnesotassa 37-vuotiaan yhdysvaltalaisen naisen Renée Goodin.

## Lähteet
Alter Teichwegin metroasema

**Alter Teichweg** on Hampurin metron U1-linjan asema, joka avattiin 4. elokuuta 1963. Asemaa käyttää arkisin 8 498 matkustajaa päivässä. Asema on ollut esteetön 21. lokakuuta 2019 lähtien. Aseman suunnitteli saksalainen arkkitehti Fritz Trautwein.

## Rakenne ja sijainti
Asema sijaitsee Nordschleswiger Straßen alla samannimisen Alter Teichwegin risteyksen alueella. Kaksi noin 120 metriä pitkää sivulaituria sijaitsevat tunnelissa, ja raiteiden välissä on pilarit. Pohjoispäässä kiinteät portaat ja liukuportaat johtavat ylätasanteelle. Sinne pääsee pinnalta vielä kolmen portaikon ja hissin kautta.

## Historia
Alter Teichwegin asema rakennettiin osaksi niin sanotun Wandsbekin metron viimeistä osaa. Aseman rakentaminen aloitettiin vuonna 1961. Metroasema otettiin käyttöön 4. elokuuta 1963. Sen jälkeen asemalla ei ole tehty suuria jälleenrakennustoimenpiteitä, joten se on edelleen suurelta osin alkuperäisessä kunnossaan. Vain lipunmyyntipiste ja ylätasanteen puomit on poistettu. Ensimmäiset kertahintaiset lippuautomaatit eri hintatasoille korvattiin kahdella monihintaisella automaattilla.

Berliinin Deutsche Operin metroaseman tulipalon jälkeen laiturien eteläpäähän luotiin hätäuloskäynti, jossa poistumisreitti aseman ainoaan uloskäyntiin katkaistiin. Se sijaitsee laiturilla Wandsbek-Gartenstadtin suuntaan.

## Lähteet
Montjoux

**Montjoux** () on kunta Ranskassa Drômen departementissa Auvergne-Rhône-Alpesin alueella. Se sijaitsee Lezjoen varrella, noin 27 kilometriä Nyonsin kaupungista pohjoiseen.

Montjoux’n vanha kylä kehittyi 1200-luvulla rakennetun Saint-Etiennen kirkon ympärille, joka oli tuolloin Johanniittain ritarikunnan perustama sairaala. La Pailletten kylä, Montjoux’n kylästä itään, on nykyään kunnan hallinnollinen ja kaupallinen keskus.

Château de Montjoux on rakennettu 1400-luvun lopulla. Sen rakennutti Claude de Vesc palattuaan Kaarle VIII:n johtamista Italialaissodista vuosina 1494–1497. Toisen maailmansodan aikana linnassa sijaitsi vastarintaliikkeen päämaja eteläisellä Drômen sektorilla. Linna on yksityisomistuksessa.


Tiedosto:Montjoux Restaurant La Paillette.JPG|La Pailletten kylä.
Tiedosto:Montjoux - Château.JPG| Château de Montjoux.
Tiedosto:033 Montjoux ( 26220 ).JPG|Saint-Etiennen kirkko.


## Lähteet

## Aiheesta muualla